Diari Oficial de la Generalitat Valenciana


Sumari del DOGV 7354, del 05-09-2014 (2014/8001)

RESOLUCIÓ d'1 de juliol de 2014, de l'enginyer tècnic d'Obres Públiques de l'Àrea Sud: ports de Torrevieja, Santa Pola i el Campello. Modificació per necessitats d'explotació en l'ordenació dels amarradors públics de gestió directa i de la segmentació en sol·licituds de les llistes d'espera.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7354

Data del DOGV
:   05-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/8001


Data del document
:   01-07-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

RESOLUCIÓ d'1 de juliol de 2014, de l'enginyer tècnic d'Obres Públiques de l'Àrea Sud: ports de Torrevieja, Santa Pola i el Campello. Modificació per necessitats d'explotació en l'ordenació dels amarradors públics de gestió directa i de la segmentació en sol·licituds de les llistes d'espera.  
 [2014/8001]  
La competència en matèria d'assignació d'atracada i les seues modificacions en les instal·lacions nauticoesportives de gestió directa de la Generalitat està regulada per la Resolució de data de 20 de juny de 2003, publicada en el Diari Oficial de la Comunitat Valenciana número 4538 el 7 de juliol de 2003, modificada per la Resolució de data 9 de febrer de 2005, publicada en el DOGV número 4959 el 4 de març de 2005, de delegació pel director del Centre de Desenrotllament Marítim de competències d'assignació d'atracada als ports de la Generalitat Valenciana, i correspon a l'enginyer tècnic de zona la facultat de fer-hi modificacions per necessitats d'explotació.  
Les Normes per a la gestió d'amarradors de titularitat pública per a embarcacions esportives als ports de gestió directa de la Generalitat Valenciana, aprovades per Decret 37/2002, de 5 de març, del Govern Valenciana, publicades en el DOGV número 4209, el dimecres 13 de març de 2002, proporcionen el marc normatiu de gestió i contemplen, entre altres regulacions, que es consideren les dimensions dels espais d'amarratge i de les embarcacions, tant per a la primera assignació com per a posteriors assignacions a la primera per llista d'espera.  
  
Als ports de Torrevieja, Santa Pola i el Campello es van establir tres categories/trams d'espais d'amarratge, que van ser:  
  
Categoria A de 5,00 m de llarg 2,00 m d'ample  
Categoria B de 6,00 m de llarg 2,50 m d'ample  
Categoria C de 8,00 m de llarg 3,00 m d'ample  
  
Des de la primera assignació de la prestació del servici d'amarratge, no s'han establit dimensions màximes ni mínimes en eslora, mànega i calat per a les embarcacions, acordades amb les dimensions dels espais d'amarratge, la profunditat i amb la distribució d'estos espais d'amarratge en la longitud real utilitzable dels pantalans públics; en els quals la predominant modalitat d'atracada és l'atracada en punta. Tampoc va ser observada, en la tramificació de les llistes d'espera ni en les successives assignacions de tots estos anys, des de l'entrada en vigor de les normes, dimensions màximes i mínimes en eslora i mànega, i es tramificaren/segmentaren les embarcacions únicament per la longitud de la categoria dels llocs d'amarratge, quan havien d'haver-se tramificat/segmentat per la grandària de l'embarcació.  
Totes estes circumstàncies han motivat una situació no desitjable i insostenible amb el transcurs dels anys, perquè, així, unes embarcacions es constrenyen amb altres i les invadixen així com els seus elements de defensa i l'espai d'amarratge de les contigües, impossibilitant que tots els titulars de la prestació del servici d'amarratge pertanyents a un mateix tram/categoria disposen d'idèntic espai d'amarratge i, si així ho sol·liciten, puguen efectuar canvi d'embarcació posterior a la resolució d'assignació, en el seu respectiu tram, en igualtat de dimensió màxima: d'embarcació. D'altra banda la disponibilitat pressupostària no permet escometre la modernització i/o ampliació dels pantalans i dels trens de morts.  
L'anteriorment exposat aconsella modificar les categories dels espais d'amarratge als pantalans públics de gestió directa i les dimensions màximes i mínimes en eslora, mànega i calat per a les embarcacions que disfruten de la prestació del servici d'amarratge, als ports de Torrevieja, Santa Pola i el Campello.  
Conseqüentment i conforme disposen les normes, l'aplicació d'estes dimensions d'embarcació màximes i mínimes en eslora i mànega, principalment, ha de ser també aplicada a totes les sol·licituds dels inscrits en les respectives llistes d'espera d'estos ports, i conformar una nova tramificació/segmentació. Inevitablement esta nova tramificació/segmentació, pot comportar alguna alteració en l'orde que en relació i dins de l'antic tram s'obtenia; però es continua ordenant, dins de cada nou tram de la nova tramificació/segmentació, per la primitiva data d'alta de les sol·licituds d'inscripció.  
  
D'altra banda, s'estan produint reclamacions dels sol·licitants inscrits en les llistes d'espera, que estan motivades per la dilació d'anys en el procés d'assignacions de prestació del servici d'amarratge per llista d'espera. El nombre dels pantalans públics i els seus espais d'amarratge, planificats als ports de la Generalitat Valenciana, és reduït i, a més, amb escassa disponibilitat i rotació, pel reduït nombre de sol·licituds de baixa en la prestació del servici d'amarratge. La incessant demanda de sol·licituds d'inscripció en llista d'espera, que inclús en anys de contracció econòmica es produïx, perquè s'ha invertit el normal trànsit des de les instal·lacions nauticoesportives de caràcter públic a les de caràcter privatiu, també n'incrementa la dilació. S'han efectuat sol·licituds dels inscrits en les llistes d'espera, relatives al fet que s'autoritze el canvi d'embarcació previ a l'adjudicació de la prestació del servici d'amarratge i que, en l'actual marc normatiu, només s'atenien quan s'acreditava la ineludibilitat en el canvi d'embarcació sol·licitat, havent, si és el cas, d'aportar baixa de l'embarcació en el Registre Marítim Espanyol, o bé no era possible atendre-les.  
  
És aconsellable, per tant, establir una modificació de caràcter temporal en la gestió de les llistes d'espera que permeta l'autorització de sol·licituds de canvi d'embarcació i mantinga el número d'orde assignat i la primitiva data de la sol·licitud als sol·licitants inscrits; com s'ha fet per a embarcacions de tràfic comercial per canvi i/o adequació, si bé establint-s'hi un termini de temps determinat.  
  
En tant que es conforma una nova tramificació/segmentació de les sol·licituds dels inscrits en les respectives llistes d'espera d'estos ports i s'autoritzen en eixe període de temps sol·licituds de canvi d'embarcació ?embarcacions que els interessats en alguns casos podran adquirir?, és aconsellable la suspensió, durant eixe període de temps, de la realització de noves resolucions d'assignació de la prestació del servici d'amarratge.  
Fent ús de les atribucions que em conferix la Resolució de data de 20 de juny de 2003, publicada en el DOGV número 4538 el 7 de juliol de 2003, modificada per la Resolució de data 9 de febrer de 2005, publicada en el DOGV número 4959, el 4 de març de 2005, de delegació pel director del Centre de Desenrotllament Marítim de competències d'assignació d'atracada en els ports de la Generalitat Valenciana, resolc:  
  
  
Primer  
1. Modificar les dimensions de les categories dels espais d'amarratge dels pantalans públics de gestió directa i les dimensions màximes i mínimes en eslora, mànega i calat per a les embarcacions que disfruten de la prestació del servici d'amarratge, resultant per port:  
  
  
Pantalans públics del port de Torrevieja  
Categoria A: de 5,00 m de llarg, 2,00 m d'ample; en pantalà 1, costat nord, i pantalà 2, costat sud.  
Eslora mínima: 2,51 m. Eslora màxima: 5,00 m.  
Mànega mínima: 1,00 m. Mànega màxima: 1,95 m.  
Calat màxim: 1,50 m  
Categoria B: de 6,00 m de llarg, 2,50 m d'ample; en pantalà 1, costat nord, i pantalà 2, costat sud.  
Eslora mínima: 5,01 m. Eslora màxima: 6,00 m.  
Mànega mínima: 1,96 m. Mànega màxima: 2,45 m.  
Calat màxim: 1,50 m.  
Categoria C: de 8,00 m de llarg, 3.00 m d'ample; en pantalà 1, costat sud, i pantalà 2, costat nord.  
Eslora mínima: 6,01 m. Eslora màxima: 8,00 m.  
Mànega mínima: 2,46 m. Mànega màxima: 2,95 m.  
Calat màxim: 2,00 m.  
Pantalans públics del port de Santa Pola  
Categoria A 1: de 5,00 m de llarg, 2,00 m d'ample; en pantalà 1.  
Eslora mínima: 2,51 m. Eslora màxima: 5,00 m.  
Mànega mínima: 1,00 m. Mànega màxima: 1,95 m.  
Calat màxim: 1,50 m.  
Categoria A 2: de 5,00 m, de llarg 2.50 m d'ample; en pantalà 2 i pantalà 3, costat este.  
Eslora mínima: 2.51 m. Eslora màxima: 5,00 m.  
Mànega mínima: 1,96 m. Mànega màxima: 2,45 m.  
Calat màxim: 1,50 m.  
Categoria B: de 6,00 m de llarg, 2,50 m d'ample; en pantalà 3, costat oest, i pantalà 4.  
Eslora mínima: 5,01 m. Eslora màxima: 6,00 m.  
Mànega mínima: 1,96 m. Mànega màxima: 2,45 m.  
Calat màxim: 1,50 m.  
Categoria C: de 8,00 m de llarg, 3,00 m d'ample; en pantalans 5, 6 i 7.  
Eslora mínima: 6,01 m. Eslora màxima: 8,00 m.  
Mànega mínima: 2,46 m. Mànega màxima: 2,95 m.  
Calat màxim: 2,00 m.  
Pantalans públics del port del Campello  
Categoria A: de 5,00 m de llarg, 2,00 m d'ample; en pantalà 1.  
Eslora mínima: 2,51 m. Eslora màxima: 5,00 m.  
Mànega mínima: 1,00 m. Mànega màxima: 1,95 m.  
Calat màxim: 1,50 m.  
Categoria B: de 6,00 m de llarg, 2,40 m d'ample; en pantalà 2, costat nord.  
Eslora mínima: 5,01 m. Eslora màxima: 6,00 m.  
Mànega mínima: 1,96 m. Mànega màxima: 2,35 m.  
Calat màxim: 1.50 m.  
Categoria C: de 7.50 m de llarg, 2.70 m d'ample; en pantalà 2, costat sud.  
Eslora mínima: 6,01 m. Eslora màxima: 7,50 m.  
Mànega mínima: 1,96 m. Mànega màxima: 2,65 m.  
Calat màxim: 2,00 m.  
  
2. Les dimensions per a les embarcacions seran les descrites en les característiques principals del full d'assentament del Registre Marítim Espanyol o en declaració escrita de conformitat per al disseny, amb requeriments Directiva 94/25/CE, esmenada per la Directiva 2003/44/CE.  
3. Els titulars de la prestació del servici d'amarratge que obtingueren, amb anterioritat, resolució d'assignació i les embarcacions dels quals tenen dimensions no previstes en el que s'ha indicat en l'epígraf primer u, podran continuar amb la prestació del servici d'amarratge que es va efectuar a eixe titular per a la seua embarcació en l'espai d'amarratge llavors assignat. Si així ho sol·liciten, podran efectuar canvi d'embarcació, en el respectiu espai d'amarratge assignat, amb anterioritat, per resolució, i en la sol·licitud s'adaptaran a les dimensions màximes i mínimes en eslora, mànega i calat per a les embarcacions, conforme s'indiquen en l'epígraf primer u.  
  
Segon  
Aplicar les dimensions d'embarcació màximes i mínimes en eslora i mànega, indicades en l'epígraf primer u, a totes les sol·licituds dels inscrits en les respectives llistes d'espera dels ports de Torrevieja, Santa Pola i el Campello, i conformar una nova tramificació/segmentació de les llistes d'espera.  
  
Tercer  
1. Autoritzar la modificació temporal en la gestió de les llistes d'espera perquè els que així ho sol·liciten, amb inscripció en les respectives llistes d'espera conforme consta en les bases de dades d'esta Direcció General de Transports i Logística, i les embarcacions dels quals tenen actualment dimensions no previstes en el que s'ha indicat en l'epígraf primer u, puguen efectuar, durant el termini de sis mesos, canvi d'embarcació en el respectiu tram de la nova tramificació/segmentació de les llistes d'espera dels ports de Torrevieja, Santa Pola i el Campello. Només es mantindrà la primitiva data de la sol·licitud i el número d'orde assignat, conforme consta en les bases de dades, durant este període de temps.  
2. Autoritzar la modificació temporal en la gestió de les llistes d'espera perquè qualsevol que així ho sol·licite, amb inscripció en les respectives llistes d'espera conforme consta en les bases de dades d'esta Direcció General de Transports i Logística, puga efectuar durant el termini de sis mesos, canvi d'embarcació en el respectiu tram de la nova tramificació/segmentació de les llistes d'espera dels ports de Torrevieja, Santa Pola i el Campello. Només es mantindrà la primitiva data de la sol·licitud i el número d'orde assignat, conforme consta en les bases de dades, durant este període de temps.  
3. En les sol·licituds de canvi d'embarcació en les llistes d'espera, referides en els epígrafs tercer u i dos, només s'admetran aquelles en què els titulars registrals del nou full d'assentament del Registre Marítim Espanyol aportat amb la documentació de la nova embarcació, en relació amb els que consten en el full d'assentament del Registre Marítim Espanyol de la primitiva inscripció siguen els mateixos, i s'admetrà únicament canvi en la titularitat de l'embarcació amb la detracció d'algun titular, però en cap cas amb l'addicció de cap nou.  
  
4. Les sol·licituds que no observen el que preveuen els epígrafs tercer dos i tres, produiran d'ofici, en la data que es formulen, una nova inscripció en les llistes d'espera dels ports de Torrevieja, Santa Pola i el Campello.  
  
Quart  
Suspendre durant este període de temps de sis mesos la realització de noves resolucions d'assignació de la prestació del servici d'amarratge per llista d'espera i per canvis, als ports de Torrevieja, Santa Pola i el Campello.  
La present resolució s'adopta per delegació, la qual cosa es fa constar de conformitat amb l'article 13.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
Esta resolució no posa fi a la via administrativa i podrà interposar-se recurs d'alçada en contra davant del secretari autonòmic d'Infraestructures, en el termini d'un mes comptat des de la data de la seua publicació en el Diari Oficial de la Generalitat Valenciana.  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Alacant, 1 de juliol de 2014.- L'enginyer tècnic d'Obres Públiques de l'Àrea Sud: Jesús Vinuesa Gonzalo.